Tukholman luoteisosissa, Vällingbyn kaupunginosassa on sattunut ampumavälikohtaus, jonka seurauksena alueella asunut nainen on kuollut. Ruotsalaisten tiedotusvälineiden mukaan (siirryt toiseen palveluun) poliisi sai hälytyksen ammuskelusta puoli kahdelta yöllä. Aftonbladet-lehden mukaan (siirryt toiseen palveluun) kaksi naamioitunutta miestä ampui ainakin kaksi laukausta asuntoon, jossa nainen oleskeli. Nainen vietiin sairaalaan. jossa hän kuoli vammoihinsa.

Naisen kuolemaa tutkitaan murhana. Tekijöistä ja motiivista ei ole tarkempia tietoja tässä vaiheessa.

Maanantaina Malmössä sattui suurta huomiota saanut ampumatapaus, jossa pientä lasta kantanut nainen ammuttiin. Tapauksen tutkinta on edelleen kesken.

Lue lisää: Räjähdeiskuja tehdään Ruotsissa yhä enemmän – Sisäministeri: Ammuskelut ja räjäytykset suurimpia ongelmiamme